ટૂંકી વાર્તાના મહાન સર્જક ઓ હેન્રી એક સરસ વાત કરે છેઃ ‘જિંદગી ડૂમો, ડૂસકાં અને સ્મિત સિવાય બીજું કંઈ નથી. એમાં ડૂસકાંનું પ્રમાણ વધારે છે! આમાં ડૂમો અને ડૂસકાંનું નિવારણ સ્મિતમાં રહેલું છે. ક્યારેક શબ્દો થકી કોઈને બિરદાવી ન શકાય તો એકાદું સ્મિત કે નાની અમથી ચેષ્ટા થકી પણ માણસને પ્રેરણા આપી શકાય. જાણેઅજાણે આપણે આ બાબતે કંજૂસ રહેતા હોઈએ છીએ. આપણા આશ્વાસનમાં કેટલી તાકાત રહેલી હોય છે એનો અંદાજ આપણને હોતો નથી.